钦定古今图书集成/明伦汇编/宫闱典/第047卷 > 帝喾四妃
## 钦定古今图书集成/明伦汇编/宫闱典/第047卷 > 帝喾四妃

按：《史记五帝本纪》：“帝喾娶陈锋氏女，生放勋；娶娵訾
氏女，生挚。”〈馀妃不载〉

〈注〉正义曰：《帝王纪》云：“帝喾有四妃，卜其子，皆有天下。”元妃有邰氏女，曰姜嫄，生后稷。次妃有娀氏女，曰简狄，生卨。次妃陈丰氏女，曰庆都，生放勋。次妃娵訾氏女，曰常仪，生帝挚也。帝挚之母，于四人中班最在下，而挚于兄弟最长。

按《路史帝喾纪》：“帝喾四后，上妃有骀氏曰姜嫄，清净
专一，而好稼穑，衣帝衣履，帝敏居期而生弃妃有娀
氏曰简狄，仁而有礼，饮食必鼓，感乙致胎。”

〈注〉《郑元》云：“喾立四妃，以象后妃。四星，一明者为正，三小者为次。”